Simen Stamsø Møller

Simen Axel Stamsø-Møller (født 6. september 1988 i Oslo) er en norsk fotballkommentator og tidligere fotballspiller.

Stamsø Møller spilte sine første år for Lille Tøyen fotballklubb, før han gikk til Skeid hvor han hadde sine ungdomsår. Hans ett år eldre bror Julian Stamsø Møller spilte for samme klubb. Brødrene spilte også sammen i Kjelsås.Tidens Krav.no (18. oktober 2010): Kjelsås-spiller klar for TIL, besøkt 14. mars 2011 Mens storebror valgte idrettsfag ved Bjerke videregående skole, valgte Simen medier og kommunikasjon på samme skolen, og hadde et mer avslappet forhold til idretten. Mens han spilte for Kjelsås i 2. divisjon fikk han jobb i Canal+, og kommenterte der italiensk Serie A. 

Etter å ha vist seg som en målfarlig spiss i Kjelsås, ble han i oktober 2010 hentet til Tromsø i Eliteserien. Han bestemte seg dermed for å satse på fotball og signerte en treårskontrakt med TIL.VG.no (22. oktober 2010): TV-kommentator blir Tromsø-spiller Etter lite spilletid i Tromsø ble han i juli 2011 lånt ut til Strømmen i 1. divisjon. Han scoret ni mål på 13 kamper for Strømmen, og overgangen ble permanent før 2012-sesongen.

Før 2014-sesongen gikk han tilbake til Kjelsås, hvor han fortsatte å bøtte inn mål i 2. divisjon. Etter 2016-sesongen valgte han å trappe ned for å prioritere TV-jobben. I januar 2017 ble det kjent at han skulle spille for Biggleswade United i engelsk 5. divisjon. Oppholdet hans i klubben ble til TV 2-serien Simen i England.

Per 2022 jobber han for TV 2 Sporten og kommenterer fotball. Stamsø Møller deltar også i podkasten B-Laget sammen med Jesper Mathisen og Marius Skjelbæk.

 Se også 
 Liste over kjente elever ved Bjerke videregående skole

Referanser

 Eksterne lenker 



Kategori:Norske fotballspillere
Kategori:Norske sportsjournalister
Kategori:Ekspertkommentatorer (sport)
Kategori:Fotballspillere for Skeid Fotball
Kategori:Fotballspillere for Kjelsås Fotball
Kategori:Fotballspillere for Tromsø IL
Kategori:Fotballspillere for Strømmen IF
Kategori:Fotballspillere for Årvoll IL
Kategori:Norske fotballspillere i England
Kategori:Personer tilknyttet TV 2
Kategori:Alumni fra Bjerke videregående skole
Kategori:Personer fra Oslo